《自过犍为山水益佳》
宋代·晁公溯

客游三十年，不出僰与巴。
江恶崖石粗，十步九褒斜。
自过赖里崖，山水日夕佳。
冥冥见远树，涉涉铺平沙。
两岸何所有，郁郁皆桑麻。
良畴散牛羊，支流入鱼蛇。
清绝益可爱，岂复忆汉嘉。
恍如涉荆吴，是耶复非子。
儿女长硖中，老妻发已华。
兹来始及此，举首亦惊嗟。

作者简介：晁公溯：一作晁公遡，字子崖，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。